Diari Oficial de la Generalitat Valenciana


Sumari del DOGV 9145, del 06-08-2021 (2021/8190)

Informació pública del projecte de reparcel·lació voluntària de la unitat d'execució «Agustín Lara-avinguda Constitució».
-------------------------------------------------------------------------------------------------------------------------

### Dades del document

Número de DOGV
:   9145

Data del DOGV
:   06-08-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/8190


Data del document
:   26-07-2021

Organisme emissor
:   Ajuntament de València

Tipus de document
:   Anunci

Descriptors 

:   * administració local
    * pla d'urbanisme

Informació pública del projecte de reparcel·lació voluntària de la unitat d'execució «Agustín Lara-avinguda Constitució». [2021/8190]  
La quarta tinenta d'alcalde, en virtut de la delegació conferida per Resolució de 24 de juliol de 2020, ha dictat la Resolució GL-3749 de data 01.07.2021, la part dispositiva de la qual és, literalment, la següent:  
  
«Primer. Formular el projecte de reparcel·lació forçosa de la unitat d'execució «Agustín Lara-avinguda de la Constitució», presentat per l'Agrupació d'Interés Urbanístic de l'àmbit «Agustín Lara», en data 21 de juny de 2021.  
Segon. Sotmetre a informació pública per un termini d'un mes en el Diari Oficial de la Generalitat Valenciana, i efectuar la notificació individual als propietaris inclosos en l'àrea reparcel·lable del projecte de reparcel·lació forçosa de la unitat d'execució «Agustín Lara-avinguda de la Constitució», de conformitat amb el que es disposa en l'article 92 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana LOTUP; caldrà acreditar, amb caràcter previ, la pràctica de l'afecció de l'inici del procediment previst en l'article 5 de l'RD 1093/1997, de 4 de juliol, pel qual s'aproven les normes complementàries al Reglament per a l'execució de la Llei hipotecària sobre inscripció en el Registre de la Propietat d'Actes de Naturalesa Urbanística.  
Tercer. De conformitat amb el que es preveu en l'article 103.3 en relació amb els articles 139.2.c, 140.2 i 112.2.f de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, sobre els drets dels propietaris no adherits a la reparcel·lació que es formula, la valoració de les finques continguda en el projecte que se sotmet a informació pública té el caràcter de full d'apreuament municipal, a l'efecte de l'article 30.2 de la Llei d'expropiació forçosa de 16 de desembre de 1954. L'AIU de l'àmbit «Agustín Lara», com a urbanitzadora, assumirà la condició de beneficiària de l'expropiació, per la qual cosa serà a càrrec seu la indemnització derivada de la no adhesió. Tot això sense perjudici que se seguisca el tràmit que pertoque en els termes de la legislació d'expropiació forçosa d'obertura de peces separades de fixació de preu just, una vegada finalitzat el termini d'informació pública.  
Quart. Procedir a la inserció en la pàgina web municipal www.valencia.es de la documentació sotmesa a informació pública que, així mateix, des de la publicació en el Diari Oficial de la Generalitat Valenciana, podrà ser consultada en el Servei de Gestió Urbanística, Secció Execució PAI I, situat en les dependències municipals del carrer d'Amadeu de Savoia, 11, pati A, 2a planta, per a la qual cosa haurà de sol·licitar cita prèvia a través del telèfon 160 476 217, de dilluns a divendres, de 09.00 a 14.00 hores, extensions 3453, 3432».  
  
València, 26 de juliol de 2021.- El secretari: Manuel Latorre Hernández.